Οι Γιατροί Χωρίς Σύνορα αναδεικνύουν με πρόσφατη ανακοίνωση τους ξανά το ζήτημα των σοβαρά νοσούντων παιδιών που διαμένουν στη Μόρια και δεν έχουν πρόσβαση σε εξειδικευμένη περίθαλψη.

Η ελληνική κυβέρνηση στερεί την εξειδικευμένη ιατρική φροντίδα που χρειάζονται τουλάχιστον 140 παιδιά με χρόνια, σύνθετα και σοβαρά νοσήματα που διαμένουν στο Κέντρο Υποδοχής και Ταυτοποίησης της Μόριας, επισημαίνουν.

Υπενθυμίζεται ότι από τις 11 Ιούλιου 2019, η ελληνική κυβέρνηση διέκοψε την πρόσβαση σε δημόσια φροντίδα υγείας για τους αιτούντες άσυλο που φτάνουν στην Ελλάδα, αφήνοντας περισσότερους από 55.000 ανθρώπους χωρίς ιατρική περίθαλψη.

Όπως επισημαίνουν οι Γιατροί Χωρίς Σύνορα από τον Μάρτιο του 2019, έξω από τον ΚΥΤ της Μόριας στη Λέσβο έχουν δει πάνω από 270 παιδιά με χρόνια και σύνθετα νοσήματα, όπως καρδιοπάθειες, επιληψία και διαβήτη. «Τα παιδιά αυτά χρειάζονται εξειδικευμένη περίθαλψη, την οποία δεν μπορεί να τους προσφέρει η κλινική των Γιατρών Χωρίς Σύνορα. Το δημόσιο νοσοκομείο στη Μυτιλήνη, επίσης, δεν δύναται να προσφέρει φροντίδα σε αυτόν τον πρόσθετο αριθμό ασθενών, ενώ ορισμένες εξειδικευμένες υπηρεσίες δεν είναι καν διαθέσιμες».

«Βλέπουμε πολλά παιδιά με σοβαρά προβλήματα υγείας, τα οποία είναι αναγκασμένα να ζουν σε σκηνές, κάτω από άθλιες και ανθυγιεινές συνθήκες, χωρίς πρόσβαση στην εξειδικευμένη ιατρική φροντίδα και τα φάρμακα που χρειάζονται» εξηγεί ο Απόστολος Βεΐζης, διευθυντής προγραμμάτων των Γιατρών Χωρίς Σύνορα στην Ελλάδα. «Οι Γιατροί Χωρίς Σύνορα βρίσκονται σε συζητήσεις με τις ελληνικές αρχές προκειμένου να μεταφέρουν παιδιά στην ηπειρωτική χώρα για επείγουσα ιατρική περίθαλψη. Ωστόσο παρά το γεγονός ότι ορισμένα παιδιά εξετάστηκαν, κανένα δεν έχει μεταφερθεί ακόμα..»

«Η απροθυμία της κυβέρνησης να βρει μια γρήγορη και συστηματική λύση για αυτά τα παιδιά, μεταξύ των οποίων και αρκετά βρέφη, έχει ως συνέπεια την επιβάρυνση της υγείας τους, γεγονός που θα μπορούσε να οδηγήσει σε μόνιμες βλάβες ή ακόμη και στον θάνατο. Τα παιδιά, οι γυναίκες και οι άντρες πληρώνουν το άδικο τίμημα των μεταναστευτικών πολιτικών που βασίζονται στην αποτροπή. Η στέρηση της φροντίδας υγείας από παιδιά με σοβαρά νοσήματα είναι η τελευταία κυνική ενέργεια, και είναι πραγματικά αδιανόητη» λέει ο Βασίλης Στραβαρίδης, Γενικός Διευθυντής του ελληνικού τμήματος των Γιατρών Χωρίς Σύνορα.

Οι Γιατροί Χωρίς Σύνορα κάνουν έκκληση ακόμη μία φορά για: